Source: https://obeckostolne.estranky.sk/clanky/dokumenty/vzn--miestne-dane-a-poplatky-2009.html
Timestamp: 2019-10-18 23:54:27+00:00
Document Index: 6206538

Matched Legal Cases: ['§ 6', '§ 5', '§ 6', '§ 7', '§ 9', '§ 10', '§ 13', '§ 5', '§ 9', '§ 13', '§ 19', '§ 77', '§ 79', '§ 83']

www.obeckostolne.estranky.sk - Dokumenty - VZN- miestne dane a poplatky 2009
Úvod » Dokumenty » VZN- miestne dane a poplatky 2009
VZN- miestne dane a poplatky 2009
18. 2. 2010
VZN vyvesené na úradnej tabuli v obci Kostolné . dňa: 13.12.2008.
VZN zvesené 31.12.2008.
VZN nadobúda účinnosť dňa: 01.01.2009
Obecné zastupiteľstvo V Kostolnom na základe § 6 zák. SNR č. 369/1990 Zb. o obecnom zriadení v znení neskorších predpisov a zák. č. 582./2004 Z. z. o miestnych daniach a miestnom poplatku za komunálne odpady a drobné stavebné odpady v y d á v a pre územie obce Kostolné toto
V Š E O B E C N E Z Á V Ä Z N É N A R I A D E N I E
Č.1/ 2009
o miestnych daniach
a miestnom poplatku za komunálne odpady a drobné stavebné odpady
na území obce Kostolné
I. č a s ť
(1) Toto všeobecne záväzné nariadenie (ďalej len „VZN“) upravuje podrobne podmienky ukladania miestnych daní a miestneho poplatku za komunálne odpady a drobné stavebné odpady (ďalej len „miestne dane a miestny poplatok“) na území obce Kostolné
(2) Obec Kostolné na svojom území ukladá tieto miestne dane:
a/ daň z nehnuteľností,
b/ daň za psa,
c/ daň za užívanie verejného priestranstva,
d/ daň za ubytovanie,
e/ daň za predajné automaty,
f/ daň za nevýherné hracie prístroje,
h/ daň za jadrové zariadenie.
(3) Obec Kostolné na svojom území ukladá miestny poplatok za komunálne odpady a drobné stavebné odpady.
(4) Zdaňovacím obdobím miestnych daní a to dane z nehnuteľností, dane za psa, dane za predajné automaty, dane za nevýherné hracie prístroje a dane za jadrové zariadenie je kalendárny rok.
II. č a s ť
Daň z nehnuteľností zahŕňa
a/ daň z pozemkov,
b/ daň zo stavieb,
c/ daň z bytov a z nebytových priestorov v bytovom dome (ďalej len „daň z bytov“).
(1) Daňovníkom dane z pozemkov sú tí, ktorí sú uvedení v ustanovení § 5 zák. č. 582/2004 Z. z. o miestnych daniach a miestnom poplatku za komunálne odpady a drobné stavebné odpady (ďalej len „zákon o miestnych daniach“).
(2) Predmetom dane z pozemkov sú pozemky na území obce Kostolné v členení podľa § 6 ods. 1 až 6 zákona o miestnych daniach.
(3) Spôsob výpočtu základu dane z pozemkov je uvedený v ustanovení § 7 zákona o miestnych daniach. Výpočet sa musí prevádzať vždy k l. januáru zdaňovacieho obdobia. Na zmeny, ktoré nastanú počas zdaňovacieho obdobia správca dane nebude prihliadať, okrem prípadov, kde je to upravené platnou právnou úpravou.
(4) Všeobecná ročná sadzba dane z pozemkov je pre jednotlivé druhy pozemkov nasledovná: hodnota v € za 1m2 sadzba dane
a/orná pôda, chmeľnice, vinice, ovocné sady 0,2376 €za 1m2 , 0,30 % zo základu dane
b/ trvalé trávne porasty 0,0527 € za 1m2 1,00 % zo základu dane
c/záhrady 1,32 € za 1m2 0,50% zo základu dane
d/ lesné pozemky, na ktorých sú hospodárske lesy 0,0444 € 0,25 % zo základu dane
f/ zastavané plochy a nádvoria 1,32 € za1m2 0,50 % zo základu dane
g/ stavebné pozemky 13,27 € za 1m2 0,25 % zo základu dane
h/ ostatné plochy okrem stavebných pozemkov 1,32 € za 1m2, 0,50 % zo základu dane
Daň zo stavieb
(1) Daňovníkom dane zo stavieb sú tí, ktorí sú uvedení v ustanovení § 9 zákona o miestnych daniach.
(2) Predmetom dane zo stavieb sú stavby na území obce Kostolné , ktoré majú jedno alebo viac nadzemných podlaží alebo ich časti spojené so zemou pevným základom, na ktoré bolo vydané kolaudačné rozhodnutie a ak sa takéto rozhodnutie nevydalo, tie stavby alebo ich časti, ktoré sa skutočne užívajú. Ak bolo na stavbu vydané kolaudačné rozhodnutie, na daňovú povinnosť nemá vplyv skutočnosť, že sa stavba prestala užívať.
(3) Základom dane zo stavieb je výmera zastavanej plochy v m2. Zastavanou plochou sa rozumie pôdorys stavby na úrovni najrozsiahlejšej nadzemnej časti stavby.
(4) Ročná sadzba dane zo stavieb je za každý aj začatý m2 zastavanej plochy nasledovná:
a/ stavby na bývanie a ostatné stavby tvoriace príslušenstvo
k hlavnej stavbe 0,0663,- €
a// u viac podlažných stavieb sa stavba dane zvyšuje za každé ďalšie podlažie
o 0,0531 €/m2
b/stavby na pôdohosp. produkciu, sklenníky, stavby na
skladovanie vlastnej pôdohosp. produkcie. 0,0497 €
c/ stavby rekreačných a záhradkárskych chát a domčekov
na individuálnu rekreáciu 0,1659 €
d/ samostatne stojace garáže,stavby určené a používané
na tieto účely 0,1659 €
e/ Priemyselné stavby 0,3319 €
f/ Stavby na ostatnú podnikateľskú a zárobkovú činnosť 1,6596 €
g/ ostatné stavby 0,0995 €
(5) Ročnú sadzbu dane zo stavieb podľa odseku 1 môže správca dane VZN podľa miestnych podmienok v obci alebo jej jednotlivej časti znížiť alebo zvýšiť s účinnsťou od 1 januára príslušného zdaňovacieho obdobia. Správca dane môže VZN podľa miestnych podmienok v obci alebo jej jednotlivej časti, alebo v jednotlivom katastrálnom území určiť rôzne sadzby dane pre jednotlivé druhy stavieb podľa § 10 ods. 1.
Daň z bytov
(1) Daňovníkom dane z bytov sú tí, ktorí sú uvedení v ustanovení § 13 zákona o miestnych daniach.
(2) Predmetom dane z bytov v bytovom dome na území obce Kostolné , v ktorom aspoň jeden byt alebo nebytový priestor nadobudli do vlastníctva fyzické osoby alebo právnické osoby, sú byty a nebytové priestory.
(3) Základom dane z bytov je výmera podlahovej plochy bytu alebo nebytového priestoru v m2.
(4) Ročná sadzba dane z bytov je 0,0663 € za každý aj začatý m2 zastavanej plochy bytu a nebytového priestoru.
(a) Daň z bytov 0,0663 €
(b) Za nebytové priestory 0,0331 €
Spoločné ustanovenia pre daň z nehnuteľností
(2) Podľa miestnych podmienok v obci Kostolné sa od dane z pozemkov oslobodzujú tieto pozemky:
a/ cirkevné pozemky.
(6) Podľa miestnych podmienok v obci Kostolné sa od dane zo stavieb a dane z bytov oslobodzujú tieto stavby:
a/ Evanjelický kostol v Kostolnom
b/ všetky stavby v užívaní obce Kostolné
Daňová povinnosť vzniká 1. januára zdaňovacieho obdobia nasledujúceho po zdaňovacom období , v ktorom daňovník nadobudol nehnuteľnosť do vlastníctva a zaniká 31. decembra zdaňovacieho obdobia, v ktorom daňovníkovi zanikne vlastníctvo k nehnuteľností. Ak sa daňovník stane vlastníkom nehnuteľností 1. januára bežného zdaňovacieho obdobia, vzniká daňová povinnosť týmto dňom. Pre vyrubenie dane z nehnuteľností je rozhodujúci stav k l. januáru zdaňovacieho obdobia.
Na zmeny skutočností rozhodujúcich pre daňovú povinnosť, ktoré nastanú v priebehu zdaňovacieho obdobia, sa neprihliada.
(8) Fyzická osoba alebo právnická osoba v priebehu príslušného zdaňovacieho obdobia je povinná oznámiť správcovi dane skutočnosti rozhodujúce pre vznik alebo zánik daňovej povinnosti k dani z nehnuteľností a každú zmenu týchto skutočností do 30 dní odo dňa, keď tieto skutočnosti alebo ich zmeny nastali.
(9) Daňové priznanie k dani z nehnuteľností (ďalej len „priznanie“) je daňovník povinný podať príslušnému správcovi dane do 31. januára toho zdaňovacieho obdobia, v ktorom mu vznikla daňová povinnosť, ak tento zákon neustanovuje inak a v ďalších zdaňovacích obdobiach do tohto termínu, len ak nastali zmeny skutočností rozhodujúcich na vyrubenie dane z nehnuteľností.
Za zmeny skutočností rozhodujúcich na vyrubenie dane sa nepovažuje zmena sadzieb dane z nehnuteľností.
Ak je pozemok, stavba, byt a nebytový priestor v bytovom dome v spoluvlastníctve viacerých osôb (§ 5 ods.4, § 9 ods. 3 a § 13 ods. 2), priznanie podá každá fyzická osoba alebo právnická osoba. Ak sa spoluvlastníci dohodnú, priznanie podá ten, koho dohodou určili spoluvlastníci, pričom túto skutočnosť musia písomne oznámiť správcovi dane pred uplynutím lehoty na podanie daňového priznania.
(10) Daňovník je povinný v priznaní uviesť všetky skutočnosti rozhodujúce na výpočet dane a daň si sám vypočítať.
(11) Daňovník, ak ide o fyzickú osobu, je povinný uviesť v priznaní aj meno, priezvisko, titul, adresu trvalého pobytu, rodné číslo a ak ide o právnickú osobu je povinný uviesť aj obchodné meno alebo názov, identifikačné číslo a sídlo. Súčasne je daňovník povinný vyplniť všetky údaje podľa daňového priznania. Osobné údaje podľa tohto odseku sú chránené podľa osobitného predpisu.
(12) Daň z pozemkov, daň zo stavieb a daň z bytov vyrubí správca dane v priebehu roka bežného zdaňovacieho obdobia. Pri dohode spoluvlastníkov správca dane vyrubí daň tomu spoluvlastníkovi, ktorý na základe ich dohody podal priznanie podľa § 19 ods. 2 zákona o miestnych daniach.
(13) Vyrubená daň z nehnuteľností je splatná do 31. mája bežného zdaňovacieho obdobia. Ak je daň z nehnuteľnosti vyrúbená po 31. máji je splatná po uplynutí doby vykonateľnosti platobného výmeru, t.j. 30 dní od doručenia platobného výmeru.
(1) Predmetom dane za psa je pes starší ako 6 mesiacov chovaný fyzickou osobou alebo právnickou osobou.
Predmetom dane za psa nie je pes chovaný na vedecké účely a výskumné účely, pes umiestnený v útulku zvierat, pes so špeciálnym výcvikom na sprevádzanie nevidomej osoby a pes, ktorého vlastní občan s ťažkým zdravotným postihnutím.
(2) Daňovníkom je fyzická osoba alebo právnická osoba, ktorá je vlastníkom psa alebo držiteľom psa, ak sa nedá preukázať, kto psa vlastní.
(3) Základom dane je počet psov.
(4) Sadzba dane je:
2,3235 € za jedného psa a kalendárny rok pre občanov v produktívnom veku,
1,6596 € pre občanov – dôchodcov
(5) Daňová povinnosť vzniká prvým dňom kalendárneho mesiaca nasledujúceho po mesiaci, v ktorom daňovník nadobudol psa a zaniká prvým dňom mesiaca nasledujúceho po mesiaci, v ktorom daňovník už nie je vlastníkom alebo držiteľom psa.
(6) Daňovník je povinný písomne oznámiť vznik daňovej povinnosti správcovi dane do 30 dní od vzniku daňovej povinnosti a v tejto lehote zaplatiť daň na zdaňovacie obdobie alebo pomernú časť dane na zostávajúce mesiace zdaňovacieho obdobia, v ktorom vznikla daňová povinnosť.
Ak daňová povinnosť zanikne v priebehu zdaňovacieho obdobia a daňovník to oznámi správcovi dane najneskôr do 30 dní odo dňa zániku daňovej povinnosti, správca dane vráti pomernú časť dane za zostávajúce mesiace zdaňovacieho obdobia, za ktoré bola daň zaplatená.
Písomné oznámenie sa doručuje dvojmo na obecný úrad v Kostolnom a musí obsahovať najmä označenie vlastníka (resp. držiteľa) psa menom, priezviskom a adresou trvalého pobytu, označenie psa, jeho vek, spôsob a dátum nadobudnutia, stanovište psa uvedením adresy vlastníka, resp. držiteľa, druhy vykonaných veterinárnych očkovaní.
(7) Spôsoby preukazovania vzniku daňovej povinnosti:
a/ písomné oznámenie majiteľa,
b/ fyzické zistenie vlastníctva psa
(8) Spôsoby preukazovania zániku daňovej povinnosti:
a/ písomné oznámenie majiteľa ,
(9) Daň za psa obec Kostolné po prvý krát vyrubí platobným výmerom. V ďalších zdaňovacích obdobiach je daň na zdaňovacie obdobie splatná bez vyrubenia do 31. januára tohto zdaňovacieho obdobia.
(10) Spôsoby vyberania dane:
a/ v hotovosti do pokladne obecného úradu v Kostolnom
(1) Verejným priestranstvom na účely tohto VZN sú verejnosti prístupné pozemky vo vlastníctve obce Kostolné ktorými sa rozumejú nasledovné miesta:
a/ hlavné (štátne) a všetky vedľajšie (miestne) cestné komunikácie v celej svojej dĺžke a v šírke od krajnice po krajnicu,
b/ všetky neknihované parcely v intraviláne obce Kostolné
c/ cintorín
d/ plochy trvale zazelenané /pri bytovkách, plocha pri ceste na Dolný koniec, plochy pri potoku, pri predajni Jednota, pri obecnom úrade, pri hasičskej zbrojnici, areál Evanjelického kostola, školský areál, športový areál/
(2) Predmetom dane za užívanie verejného priestranstva je osobitné užívanie verejného priestranstva a dočasné parkovanie motorového vozidla na vyhradenom priestore verejného priestranstva.
(3) Osobitným užívaním verejného priestranstva sa podľa tohto VZN rozumie
a/ umiestnenie zariadenia slúžiaceho na poskytovanie služieb,
b/ umiestnenie stavebného zariadenia, predajného zariadenia, zariadenia cirkusu, zariadenia lunaparku a iných atrakcií,
c/ umiestnenie skládky,
d/ trvalé parkovanie vozidla mimo stráženého parkoviska,
(4) Daňovníkom je fyzická osoba alebo právnická osoba, ktorá verejné priestranstvo užíva.
(5) Základom dane za užívanie verejného priestranstva je výmera užívaného verejného priestranstva v m2 alebo parkovacie miesto.
(6) Sadzbu dane za užívanie verejného priestranstva je ..0.€ za každý aj začatý m2 osobitne užívaného verejného priestranstva a za každý aj začatý deň.
Za dočasné parkovanie motorového vozidla je sadzba 0. € za každú aj začatú hodinu a jedno parkovacie miesto.
(7) Daňová povinnosť vzniká začatím užívania verejného priestranstva a zaniká ukončením užívania verejného priestranstva.
Daňovník je povinný osobne alebo písomne podať oznámenie o začatí užívania verejného priestranstva Obecnému úradu Kostolné - a to pred začatím osobitného užívania verejného priestranstva, výnimočne v deň, v ktorom sa má realizovať užívanie verejného priestranstva.
Daňovník je tiež povinný ohlásiť do 3 dní každú skutočnosť, ktorá má alebo môže mať vplyv na výšku stanovenej, resp. zaplatenej dane. Daňovník je povinný oznámiť Obecnému úradu v Kostolnom skutočnosť, že osobitné užívanie verejného priestranstva skončilo a verejné priestranstvo bolo uvedené do pôvodného stavu.
(8) Miestnu daň obec vyrubí platobným výmerom a splatnosť sa stanovuje nasledovne:
a/ jednorázovo v hotovosti do pokladne obecného úradu,
b/ pri dobe užívania verejného priestranstva najviac 15 dní pri ohlasovaní vzniku poplatkovej povinností na Obecnom úrade v Kostolnom.
c/ pri dobe užívania verejného priestranstva dlhšie ako 15 dní a to týždennými alebo mesačnými splátkami, pričom termín a spôsob splátok určí poverený zamestnanec správcu miestnej dane na Obecnom úrade v Kostolnom pri ohlásení vzniku daňovej povinnosti daňovníkom.
(1) Predmetom dane za ubytovanie je odplatné prechodné ubytovanie fyzickej osoby v zariadení poskytujúcom služby prechodného ubytovania.
(2) Daňovníkom je fyzická osoba, ktorá sa v zariadení odplatne prechodne ubytuje.
(3) Základom dane je počet prenocovaní.
(4) Sadzba dane je 0,0663 € na osobu a prenocovanie.
(5) Platiteľom dane je prevádzkovateľ zariadenia, ktorý odplatné prechodné ubytovanie poskytuje.
O vybratej dani vedie prevádzkovateľ evidenciu v "knihe ubytovaných". Daň za ubytovanie prevádzkovateľ vyberá pri nástupe daňovníka do zariadenia, v hotovosti a v eurách.
O zaplatení dane prevádzkovateľ vypíše príjmový pokladničný doklad s predpísanými náležitosťami.
(6) Daň prevádzkovateľ odvádza obecnému úradu v Kostolnom nasledovným spôsobom :
a/ v hotovosti do pokladne obecného úradu ,
b/ bankovým prevodom,
a to zásadne vopred na dobu, na ktorú po ohlásení poplatkovej povinnosti vydá obecný úrad povolenie na príslušné prevádzkovanie. Pri predĺžení povolenia sa platí ďalší poplatok.
(1) Predmetom dane za predajné automaty sú prístroje a automaty, ktoré vydávajú tovar za odplatu (ďalej len „predajné automaty“).
(2) Daňovníkom je fyzická osoba alebo právnická osoba, ktorá predajné automaty prevádzkuje.
(3) Základom dane je počet predajných automatov.
(4) Sadzba dane je 0 € za jeden predajný automat a kalendárny rok.
(5) Daňová povinnosť vzniká dňom začatia prevádzkovania predajných automatov a zaniká dňom ukončenia ich prevádzkovania.
(6) Daňovník je povinný písomne oznámiť vznik daňovej povinnosti správcovi dane do 30 dní od vzniku daňovej povinnosti a v tejto lehote zaplatiť daň na zdaňovacie obdobie alebo pomernú časť dane na zostávajúce mesiace zdaňovacieho obdobia, v ktorom vznikla daňová povinnosť. V ďalších zdaňovacích obdobiach je daň na zdaňovacie obdobie splatná bez vyrubenia do 31. januára tohto zdaňovacieho obdobia.
Ak daňová povinnosť zanikne v priebehu zdaňovacieho obdobia a daňovník to oznámi správcovi dane najneskôr do 30 dní odo dňa zániku daňovej povinnosti, správca dane vráti pomernú časť dane za zostávajúce dni zdaňovacieho obdobia, za ktoré bola daň zaplatená.
Oznamovaciu povinnosť si daňovník musí splniť písomným oznámením, ktoré doručí osobne alebo doporučeným listom na Obecný úrad v Kostolnom . Písomné oznámenie pri vzniku daňovej povinnosti obsahuje – identifikačné údaje daňovníka, identifikáciu predajného automatu, miesto prevádzkovania. Písomné oznámenie pri zániku daňovej povinnosti obsahuje – identifikačné údaje daňovníka, identifikáciu predajného automatu, miesto doterajšieho prevádzkovania .
(7) Daň obec vyberá nasledovným spôsobom :
/ v hotovosti do pokladne obecného úradu Kostolné
(8) Na účely výberu dane prevádzkovateľ je povinný viesť nasledovnú preukaznú evidenciu ohľadne každého predajného automatu osobitne:
a/ výrobné číslo predajného automatu
b/ meno alebo názov prevádzkovateľa ,
c/ miesto prevádzkovania
(1) Predmetom dane za nevýherné hracie prístroje sú hracie prístroje, ktoré sa spúšťajú alebo prevádzkujú za odplatu, pričom tieto hracie prístroje nevydávajú peňažnú výhru a sú prevádzkované v priestoroch prístupných verejnosti (ďalej len „nevýherné hracie prístroje“).
(2) Nevýherné hracie prístroje sú:
a) elektronické prístroje na počítačové hry,
b) mechanické prístroje, elektronické prístroje, automaty a iné zariadenia na zábavné hry.
(3) Daňovníkom je fyzická osoba alebo právnická osoba, ktorá nevýherné hracie prístroje prevádzkuje.
(4) Základom dane je počet nevýherných hracích prístrojov.
(5) Sadzba dane je .0.€ za jeden nevýherný hrací prístroj a kalendárny rok.
(6) Daňová povinnosť vzniká dňom začatia prevádzkovania nevýherných hracích prístrojov a zaniká dňom ukončenia ich prevádzkovania.
(7) Daňovník je povinný písomne oznámiť vznik daňovej povinnosti správcovi dane do 30 dní od vzniku daňovej povinnosti a v tejto lehote zaplatiť daň na zdaňovacie obdobie alebo pomernú časť dane na zostávajúce mesiace zdaňovacieho obdobia, v ktorom vznikla daňová povinnosť. V ďalších zdaňovacích obdobiach je daň na zdaňovacie obdobie splatná bez vyrubenia do 31. januára tohto zdaňovacieho obdobia.
Oznamovaciu povinnosť si daňovník musí splniť písomným oznámením, ktoré doručí osobne alebo doporučeným listom na Obecný úrad v Kostolnom. Písomné oznámenie pri vzniku daňovej povinnosti obsahuje – identifikačné údaje daňovníka, identifikáciu nevýherného hracieho prístroja, miesto prevádzkovania. Písomné oznámenie pri zániku daňovej povinnosti obsahuje – identifikačné údaje daňovníka, identifikáciu nevýherného hracieho prístroja, miesto doterajšieho prevádzkovania.
(8) Daň obec Kostolné vyberá nasledovným spôsobom :
(9) Na účely výberu dane prevádzkovateľ je povinný viesť nasledovnú preukaznú evidenciu ohľadne každého nevýherného hracieho prístroja osobitne:
a/ výrobné číslo nevýherného hracieho prístroja
b/ meno alebo názov prevádzkovateľa
Daň za jadrové zariadenie
(1) Predmetom dane za jadrové zariadenie je umiestnenie jadrového zariadenia, v ktorom prebieha štiepna reakcia a vyrába sa elektrická energia (ďalej len „jadrové zariadenie“), a to aj časť kalendárneho roka.
(2) Daňovníkom dane je prevádzkovateľ jadrového zariadenia.
(3) Základom dane je výmera zastavaného územia obce v m2, ktoré sa nachádza v oblasti ohrozenia jadrovým zariadením.
(4) Zastavané územie obce Kostolné (alebo jeho časť) je situované v nasledovných pásmach od zdroja v Jaslovských Bohuniciach:
v pásme nad 10 km do 30 km
(5) Sadzba dane je
v zmysle odseku 4 tohto ustanovenia 0,0006 € za m2 .
(6) Daňová povinnosť vzniká dňom začatia skúšobnej prevádzky jadrového zariadenia a zaniká dňom vyvezenia jadrového paliva z posledného reaktora jadrového zariadenia.
(7) Daňovník je povinný písomne oznámiť vznik daňovej povinnosti správcovi dane do 30 dní odo dňa vzniku daňovej povinnosti a zánik daňovej povinnosti do 30 dní odo dňa zániku daňovej povinnosti.
Oznamovaciu povinnosť si daňovník splní písomným oznámením, ktoré doručí osobne alebo doporučeným listom na Obecný úrad vo Kostolnom. Písomné oznámenie pri vzniku daňovej povinnosti obsahuje – identifikačné údaje daňovníka, identifikáciu zdroja .
(8) Daň za jadrové zariadenie vyrubí správca dane do 31. januára zdaňovacieho obdobia za predchádzajúci kalendárny rok.
Vyrubená daň za jadrové zariadenie je splatná do 31. marca zdaňovacieho obdobia.
III. č a s ť
(1) Miestny poplatok za komunálne odpady a drobné stavebné odpady (ďalej len „poplatok“) sa platí za komunálne odpady a drobné stavebné odpady, ktoré vznikajú na území obce Kostolné.
(2) Ak ďalej nie je ustanovené inak, poplatok platí poplatník, ktorým je
a) fyzická osoba, ktorá má v obci Kostolné trvalý pobyt alebo prechodný pobyt, alebo ktorá je na území obce Kostolné oprávnená užívať alebo užíva byt, nebytový priestor, pozemnú stavbu alebo jej časť, alebo objekt, ktorý nie je stavbou, alebo záhradu, vinicu, ovocný sad, trvalý trávny porast na iný účel ako na podnikanie, pozemok v zastavanom území obce Kostolné okrem lesného pozemku a pozemku, ktorý je evidovaný v katastri nehnuteľností ako vodná plocha (ďalej len "nehnuteľnosť"),
b) právnická osoba, ktorá je oprávnená užívať alebo užíva nehnuteľnosť nachádzajúcu sa na území obce Kostolné na iný účel ako na podnikanie,
c) podnikateľ, ktorý je oprávnený užívať alebo užíva nehnuteľnosť nachádzajúcu sa na území obce Kostolné na účel podnikania.
(3) Ak má osoba podľa odseku 2 písm. a) v obci súčasne trvalý pobyt a prechodný pobyt, poplatok platí iba z dôvodu trvalého pobytu. Ak má osoba podľa odseku 2 písm. a) tohto ustanovenia v obci trvalý pobyt alebo prechodný pobyt a súčasne je oprávnená užívať alebo užíva nehnuteľnosť na iný účel ako na podnikanie, poplatok platí iba z dôvodu trvalého pobytu alebo prechodného pobytu /to neplatí, ak je v obci zavedený množstvový zber/.
(4) Poplatok od poplatníka v ustanovenej výške pre obec Kostolné vyberá a za vybraný poplatok ručí
a/ vlastník nehnuteľnosti; ak je nehnuteľnosť v spoluvlastníctve viacerých spoluvlastníkov alebo ak ide o bytový dom, poplatok vyberá a za vybraný poplatok ručí zástupca alebo správca určený spoluvlastníkmi, ak s výberom poplatku zástupca alebo správca súhlasí; ak nedošlo k určeniu zástupcu alebo správcu, obec určí spomedzi vlastníkov alebo spoluvlastníkov zástupcu, ktorý poplatok pre obec vyberie,
b/ správca, ak je vlastníkom nehnuteľnosti štát, vyšší územný celok alebo obec (ďalej len "platiteľ"). Platiteľ a poplatník sa môžu písomne dohodnúť, že poplatok obci odvedie priamo poplatník; za odvedenie poplatku obci ručí platiteľ.
(5) Poplatková povinnosť vzniká dňom, ktorým nastane skutočnosť uvedená v odseku 2 tohto ustanovenia. Poplatková povinnosť zaniká dňom, ktorým zanikne skutočnosť zakladajúca vznik poplatkovej povinnosti.
(6) Sadzba poplatku je
Pri frekvencii vývozu 1 krát za 2 týždne a objeme zbernej nádoby 120 l. Sadzba poplatku pre obec Kostolné je 0,0246 € na osobu a deň t.j. 8,97 € na rok (365 dní).
Rekreačné domy a chalupy (pravidelné pristavovanie veľkoobjemového kontajnera 1 krát za mesiac) majú schválenú sadzbu poplatku za nehnuteľnosť 0,0996 €/90 dni, t.j. za rok 8,97 €.
Fyzické osoby - podnikatelia, ktorí prevádzkujú potraviny alebo pohostinstvá majú schválenú výšku poplatku 16,59 € za jednu prevádzku ročne.
Právnické osoby, ktoré majú prevádzky v obci majú povinnosť odvádzať poplatok za komunálny odpad podľa počtu zamestnancov t.j. 8,97 € / osoba za rok.
(7) Poplatník je povinný do jedného mesiaca odo dňa vzniku povinnosti platiť poplatok, odo dňa, keď nastala skutočnosť, ktorá má vplyv na zánik poplatkovej povinnosti, ako aj od skončenia obdobia určeného obcou, za ktoré platil poplatok, v prípade ak došlo k zmene už ohlásených údajov, ohlásiť obci
a/ svoje meno, priezvisko, dátum narodenia, adresu trvalého pobytu, adresu prechodného pobytu (ďalej len "identifikačné údaje"); ak je poplatníkom osoba podľa odseku 2 písm. b) alebo písm. c) tohto ustanovenia názov alebo obchodné meno, sídlo alebo miesto podnikania, identifikačné číslo (IČO),
b/ identifikačné údaje iných osôb, ak za ne plní povinnosti poplatníka podľa § 77 ods. 7 zákona o miestnych daniach,
c/ údaje rozhodujúce na určenie poplatku podľa § 79 zákona o miestnych daniach /ak je zavedený množstvový zber/, spolu s ohlásením predloží aj doklady potvrdzujúce uvádzané údaje; ak súčasne požaduje zníženie alebo odpustenie poplatku podľa § 83 zákona o miestnych daniach aj doklady, ktoré odôvodňujú zníženie alebo odpustenie poplatku.
(8) Poplatník je oprávnený podať obci ohlásenie aj v prípade, ak zistí, že jeho povinnosť platiť poplatok má byť nižšia, ako mu bola vyrubená, alebo ak žiada o zníženie poplatku z dôvodu, že neužíva nehnuteľnosť, ktorú je oprávnený užívať.
(9) Obec Kostolné odpustí alebo zníži miestny poplatok občanovi s trvalým pobytom v obci Kostolné ak sa v určenom období dlhodobo zdržiaval v zahraničí s dĺžkou trvania pobytu nad 3 mesiace nepretržite. Spôsob preukázania je potvrdenie školy, zamestnávateľa alebo sprostredkovateľskej agentúry o pobyte v zahraničí.
(10) Poplatok vyrubí obec platobným výmerom
IV. č a s ť
(1) Správu miestnych daní a miestneho poplatku vykonáva obec Kostolné prostredníctvom starostu obce a poverených zamestnancov obce Kostolné.
(2) Postavenie povereného zamestnanca obce - správcu dane z nehnuteľnosti nemá hlavný kontrolór obce Kostolné.
(1) Pokiaľ v tomto všeobecne záväznom nariadení nie je podrobnejšia úprava, odkazuje sa na zákon o miestnych daniach a zák. SNR č. 511/1992 Zb. o správe daní a poplatkov v znení neskorších predpisov.
(2) Na tomto všeobecne záväznom nariadení obce Kostolné sa uznieslo Obecné zastupiteľstvo na svojom zasadnutí v Kostolnom konanom dňa 12.12.2008 uznesením č. 36/2008. VZN vyvesené na úradnej tabuli dňa 13.12.2008 a zvesené 31.12.2008
(3) Zmeny a doplnky tohto všeobecne záväzného nariadenia schvaľuje Obecné zastupiteľstvo v Kostolnom.
(4) Toto všeobecne záväzné nariadenie nadobúda účinnosť dňom 1. 1. 2009.
Starosta obce Kostolné
Miroslav Cibulka
Obecný úrad Kostolné
Kultúra a spoločenské dianie
Matričný úrad Kostolné
Spolky a občianske združenia
Základná škola Kostolné
Materská škola Kostolné
Spomienka na osobnosti obce
Zverejňovanie:Zmluvy, faktúry,objednávky a iné dokumenty
Oblečenie a hračky pre deti - burza
Hasičský zbor Babulicov Vrch
Obec Kostolné
Poľovnícke združenie VRŠNÁ
Mesiac úcty k starším a jubilanti 2018
Evanjelický cirkevný zbor Kostolné
Zverejnené zmluvy,faktúry,objednávky